เรื่องร้องเรียน (ถนน,ร้องเรียน) วันที่ 2023-06-09 08:49:36 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650016253
ผู้ร้อง ปัจจุบันพักอาศัยอยู่ที่หมู่บ้านซื่อตรงพรีเมี่ยม แสมดำ-พระราม2 ถนนแสมดำ แขวงแสมดำ เขตบางขุนเทียน กรุงเทพ 10150 ได้ซื้อบ้านเดี่ยวพร้อมที่ดิน โครงการซื่อตรงพรีเมี่ยม พระราม2 บ้านเลขที่.......ซอย 5/2 ขนาดที่ดิน.100.6 ตารางวา ซึ่งเป็นหลังมุมทำเลดีติดถนนและสวนหย่อม ซึ่งตอนทำการซื้อบ้าน ทางเจ้าหน้าที่โครงการแจ้งว่าบ้านหลังนี้ตั้งอยู่ในทำเลที่ดี มีการคิดราคาบ้านเพิ่มเติมจากบ้านหลังปกติ 200,000 บาท หลังจากนั้นในปี 2564 ทางโครงการมีการก่อสร้างรั้วกั้นสวนหย่อม/สวนสาธารณะ ทำให้ไม่สามารถเข้าไปใช้งานสวนหย่อมดังกล่าวได้ ซึ่งถือว่าทางโครงการได้หลอกลวงและฉ้อโกงผู้ซื้อ โดยที่สภาพบ้านตอนซื้อและหลังจากการซื้อบ้านมีสภาพไม่เหมือนกัน ซึ่งได้แจ้งเรื่องร้องเรียนกับทางโครงการซื่อตรงฯ หลายครั้ง ซึ่งทางโครงการแจ้งว่าจะทำการแก้ไขให้ แต่ก็ไม่ได้ดำเนินการใดๆถึงปัจจุบัน จึงขอให้หน่วยงานที่เกี่ยวข้อง  หน่วยงานกรมที่ดิน ช่วยดำเนินการตรวจสอบและดำเนินการต่อไป//หนังสือคำร้อง ลงวันที่ 4 กรกฎาคม 2565 ขอความเป็นธรรมกรณีถูกหลอกลวงให้ซื้อบ้านทำเลดีหลังหัวมุมติดสวนสาธารณะ และขอให้ตรวจสอบการบุกรุกและยึดครองที่ดินสาธารณประโยชน์ เนื่องจากผู้ร้องแจ้งว่าได้ซื้อบ้านกับ บริษัท ..... โครงการหมู่บ้านซื่อตรงพรีเมี่ยม พระราม 2 - แสมดำ ซึ่งผู้ร้องยื่นเรื่องร้องเรียนผ่านเว็บไซต์ศูนย์ดำรงธรรมของกรมที่ดิน ขอให้ตรวจสอบบริษัทฯ กรณีการบุกรุกและยึดครองที่ดินสาธารณประโยชน์ ต่อมาสำนักงานที่ดิน กทม. สาขาบางขุนเทียน ได้แจ้งผลการพิจารณา
ให้ทราบว่า ที่ดินบริเวณที่มีการร้องเรียนเป็นที่ดินอยู่นอกโครงการจัดสรร ระบุไว้
เป็นทางสาธารณประโยชน์ ซึ่งอยู่ในความดูแลของทางอำเภอและองค์การปกครองส่วนท้องถิ่นเป็นผู้มีอำนาจดูแลรักษา มิได้อยู่ในความดูแลของคณะกรรมการจัดสรรที่ดิน
แต่อย่างใด ผู้ร้องจึงขอให้ช่วยตรวจสอบเรื่องร้องเรียนดังกล่าว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata